पाएं अपने शहर की ताज़ा ख़बरें और फ्री ई-पेपरडाउनलोड करें
तहसील का सबसे बड़ा शासकीय अस्पताल मध्यभारत तेजी से उपचार व्यवस्था में आधुनिक हाे रहा है। यहां पर अब स्थानीय प्रशासन ने आईसीयू यूनिट काे और बेहतर करने के लिए अनेक प्रकार के उपकरण बुलवाए हैं। इसमें हाइड्राेलिक बेड, ईसीजी मशीन, इन्फ्यूजन पंप सहित करीब नौ प्रकार के उपकरण शामिल हैं। तहसील के मध्यभारत अस्पताल के नए मेटरनिटी भवन में एसडीएम अभिलाष मिश्रा द्वारा जनसहयाेग के माध्यम से काेविड अस्पताल की शुरुआत की थी। इसमें आठ बेड की आईसीयू यूनिट का भी संचालन किया जा रहा था। ऊपर मंजिल पर आईसीयू यूनिट हाेने से मरीजाें काे उपचार में थाेड़ी परेशानी हाे रही थी। इसलिए अब प्रशासन ने नीचे की फ्लाेर पर आईसीयू यूनिट काे शिफ्ट करने की तैयारी शुरू की। इसके लिए प्रशासन ने इस यूनिट काे पहले से और आधुनिक बनाने के लिए अनेक प्रकार के स्वास्थ्य सुविधा से जुड़े लाखाें रुपए के उपकरण बुलवाए है। इसमें मार्डन हाइड्रोलिक बेड दस बैड, इन्फ्यूजन पंप, ईसीजी मशीन, स्ट्रेचर, आक्सीजन फ्लाेमीटर, आईवी स्टैंड, व्हील चेअर, डेफीब्रीलेटर, ड्रग ट्रॉली आदि उपकरण शामिल है। इन सभी उपकरण के इंस्टालेशन आदि काम जल्द शुरू हाेगा। इसके साथ ही इन उपकरणाें का उपयाेग करने वाले विशेषज्ञाें काे भी जल्द ही तैनात किया जाएगा।
60 लाख की लागत का ऑक्सीजन जनरेटर प्लांट भी जल्द लगेगा, सिलेंडर मुक्त हाेगा अस्पताल
मध्यभारत अस्पताल में जल्द ही ऑक्सीजन जनरेटर प्लांट काे भी लगाया जाएगा। करीब 60 लाख रु. की लागत से लगने वाले इस प्लांट में क्षेत्रीय विधायक व पर्यटन मंत्री उषा ठाकुर विधायक निधि से राशि देगी। इसके अलावा सामाजिक संस्थाअाें व सामाजसेवियाें से भी इसमंे जनसहयाेग लिया जा रहा है। संभवत: दस दिन के भीतर यहां पर प्लांट काे लगाने का काम शुरू हाे जाएगा। इस प्लांट के लगने के बाद अस्पताल ऑक्सीजन सिलेंडर मुक्त हाे जाएगा। अस्पताल खुद का ऑक्सीजन खुद ही जनरेट करेगा। अभी जब तक यह प्लांट नहीं लग जाता। तब तक एसडीएम मिश्रा ने यहां पर ऑक्सीजन कंप्रेशर-ड्रायर यूनिट लगवाई है। जिससे दिनभर में 40 सिलेंडर की बचत हाे रही है। जिससे अस्पताल के पास भरपूर बैकअप की व्यवस्था है।
रेडक्रॉस अस्पताल मंे डायलिसिस सुविधा शुरू
यहां रेडक्रॉस अस्पताल में रेडक्रॉस साेयायटी, पाथ फाउंडेशन व बालाजी हेल्थकेयर के सहयाेग से सामान्य मरीजाें के लिए डायलिसिस यूनिट की शुरुअात शनिवार काे क्षेत्रीय विधायक और मंत्री ठाकुर ने की। इस यूनिट के शुरू हाेने से अब शहरवासियाें काे डायलिसिस के लिए इंदाैर के अस्पतालाें मंे महंगा उपचार लेने की जरूरत नहीं पड़ेगी। उन्हें रेडक्रॉस में ही न्यूनतम दर पर उपचार मिल जाएगा। इसमंे सामान्य मरीज से 750 रुपए शुल्क लिया जाएगा। वहीं अायुष्मान और बीपीएल कार्डधारी से 500 रुपए शुल्क लिया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva hin_Deva zho_Hant eng_Latn